અકિરા કુરોસાવાનો જન્મ જાપાનમાં થયો હતો, તેમના પિતા સમુરાઈ પરિવારના વંશજ હતા. કુરોસાવાએ તેમના કરિયરની શરૂઆત એક ચિત્રકાર તરીકે કરી હતી અને બાદમાં તેઓ ફિલ્મ નિર્માણના ક્ષેત્રમાં આવ્યા. તેમણે પોતાના 57 વર્ષના લાંબા ફિલ્મ કરિયરમાં કુલ 30 ફિલ્મોનું નિર્માણ કર્યું. તેઓ તેમની જાપાનીઝ ફિલ્મોમાં જોવા મળતી ખાસ સ્ટાઈલ અને ટેક્નિક્સના કારણે વિશ્વભરમાં પ્રખ્યાત થયા. ફિલ્મ માધ્યમ વિશે અકિરા કુરોસાવા કહે છે કે ફિલ્મ બનાવવી એ મારા માટે તમામ ચીજવસ્તુઓનો સંગમ છે, માટે મેં સિનેમા પ્રત્યે મારું જીવન સમર્પિત કર્યું. ફિલ્મોમાં પેઈન્ટિંગ, સાહિત્ય, સંગીત અને થિયેટર બધું જ એકસાથે જોવા મળે છે.